Source: http://www.mamasou.gr/xrisima/prostasia-mitrotitas-oaed-2014/
Timestamp: 2018-04-21 23:18:10+00:00
Document Index: 12228643

Matched Legal Cases: ['ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ']

Ειδική Παροχή Προστασίας της Μητρότητας ΟΑΕΔ 2014
Αρχική » Χρήσιμα » Ειδική Παροχή Προστασίας της Μητρότητας ΟΑΕΔ 2014
SuperDad 24/11/2014 Ειδική Παροχή Προστασίας της Μητρότητας ΟΑΕΔ 20142014-12-23T14:09:30+00:00 Χρήσιμα No Comment
Δείτε ποιες μητέρες δικαιούνται μηνιαίο μισθό 586 ευρώ.
* Σημειώστε ότι το 2015 καταργούνται τα 2 επιδόματα μητρότητας του ΟΑΕΔ.
Κατά τη διάρκεια της ειδικής άδειας προστασίας της μητρότητας, ο ΟΑΕΔ καταβάλλει στις μητέρες, ειδική παροχή προστασίας της μητρότητας, διάρκειας ως 6 μηνών, μετ αποδοχών.
Τι περιλαμβάνει ο όρος «επιχειρήσεις ή εκμεταλλεύσεις»;
Περιλαμβάνονται οι πάσης φύσεως επιχειρήσεις ή εκμεταλλεύσεις του ιδιωτικού τομέα.
Δικαιούχοι της ειδικής παροχής:
Μητέρες ασφαλισμένες στο ΙΚΑ-ΕΤΑΜ με σχέση εξαρτημένης εργασίας, ορισμένου ή αορίστου χρόνου, με πλήρη ή μερική απασχόληση, οι οποίες έχουν λάβει άδεια μητρότητας (τοκετού και λοχείας), ή ισόχρονη προς το μειωμένο ωράριο άδεια, οι οποίες έχουν λάβει από τον εργοδότη την ειδική άδεια προστασίας της μητρότητας.
Πότε χορηγείται;
Χορηγείται μετά τη λήξη της άδειας μητρότητας (τοκετού και λοχείας), της ισόχρονης προς το μειωμένο ωράριο αδείας, καθώς επίσης και στις εργαζόμενες που αμέσως μετά τα ανωτέρω διαστήματα κάνουν χρήση ετήσιας κανονικής άδειας, εφόσον αυτό είναι απαραίτητο με βάση τις ετήσιες προθεσμίες για τη χορήγησή της. Το δικαίωμα ασκείται εντός 60 ημερών από τη λήξη των ανωτέρω αδειών.
Από πότε ισχύει και ποιες γυναίκες καταλαμβάνει;
Κατά την πρώτη εφαρμογή της διάταξης εφαρμόζεται για όσες κατά τις 3/4/2008 βρίσκονταν σε άδεια μητρότητας (άδεια λοχείας) ή σε ισόχρονη προς το μειωμένο ωράριο άδεια, (Κεφ. Γ της ΥΑ).
Εφόσον ισχύει αυτή η προϋπόθεση, το δικαίωμα της εργαζόμενης δεν αναιρείται εάν στη συνέχεια έχει κάνει χρήση άλλης αδείας (αναρρωτικής, κανονικής, γονικής), ή εάν έχει ενδεχομένως επιστρέψει στην εργασίας της με μειωμένο ωράριο. Στις περιπτώσεις αυτές η εργαζόμενη μπορεί να ασκήσει το δικαίωμά της εντός 60 ημερών από τη δημοσίευση της Υπουργικής Απόφασης (09.05.08).
Πόση είναι η διάρκεια της άδειας;
6 μήνες, εκ των οποίων μπορεί να γίνει χρήση του συνόλου ή τμήματος, χωρίς όμως να υπάρχει η δυνατότητα μεταφοράς ή χρήσης της σε άλλη χρονική στιγμή.
α) Να έχει ενεργή εργασιακή σχέση (δηλ. να είναι εργαζόμενη)
β) Να έχει λάβει επιδόματα μητρότητας (κύησης & λοχείας) από το ΙΚΑ-ΕΤΑΜ ή τον Ειδικό Λογαριασμό Ξενοδοχοϋπαλλήλων.
Είναι υποχρεωτική η χορήγηση της άδειας από τον εργοδότη;
Ναι, εφόσον ζητηθεί εγγράφως από την εργαζόμενη ένα μήνα πριν την έναρξή της.
Σε τι ποσό ανέρχεται η ειδική παροχή;
Το καταβαλλόμενο μικτό μηνιαίο ποσό είναι ίσο με τον κατώτατο μισθό, όπως καθορίζεται κάθε φορά με βάση την ΕΓΣΣΕ. Προκειμένου για τις μερικώς απασχολούμενες, μέχρι και τέσσερις ώρες ημερησίως ή μέχρι 13 ημέρες το μήνα, κατά μέσο όρο στη διάρκεια του εξαμήνου που προηγείται της άδειας κυοφορίας, το καταβαλλόμενο ποσό ισούται με το μισό του ανωτέρω αναφερόμενου.
Με βάση τα ποσά αυτά, καταβάλλεται επίσης αναλογία δώρων εορτών και επιδόματος αδείας.
Ποιος θα πληρώσει την ειδική παροχή στην εργαζόμενη;
Η Τοπική Υπηρεσία του τόπου κατοικίας του ΟΑΕΔ, στην οποία πρέπει να υποβάλλει σχετική αίτηση η εργαζόμενη μητέρα ή αντιπρόσωπός της, προσκομίζοντας τα απαιτούμενα δικαιολογητικά.
α. βεβαίωση εργοδότη (υποδ.2), από την οποία θα προκύπτει η ενεργή εργασιακή σχέση κατά την έναρξη της άδειας μητρότητας, το είδος, η μορφή, η διάρκεια της εργασιακής σχέσης, οι μηνιαίες αποδοχές, η ημερομηνία πρόσληψης και προκειμένου για τις συμβάσεις ορισμένου χρόνου η ημερομηνία λήξης τους, η λήψη της ετήσιας κανονικής άδειας, που ενδεχομένως χορηγήθηκε μετά την άδεια λοχείας ή την ισόχρονη προς το μειωμένο ωράριο άδειας, καθώς επίσης και ο φορέας επικουρικής της ασφάλισης και οι ανάλογες εισφορές εργοδότη και εργαζόμενης. Το σχετικό έντυπο παρέχεται από τον ΟΑΕΔ ή αντλείται από την ιστοσελίδα του.
β. αντίγραφο βεβαίωσης επιδόματος μητρότητας (κυοφορίας – λοχείας) από το ΙΚΑ-ΕΤΑΜ ή τον Ειδικό Λογαριασμό Ξενοδοχοϋπαλλήλων
δ. αριθμός λογαριασμού (ΙΒΑΝ) Εθνικής Τράπεζας της Ελλάδος της δικαιούχου (φωτοτυπία της αντίστοιχης σελίδας του βιβλιαρίου τραπέζης), στον οποίο πρέπει να εμφανίζεται πρώτη δικαιούχος.
Ο χρόνος απουσίας από την εργασία είναι χρόνος πραγματικής υπηρεσίας;
Ναι, λογίζεται ως χρόνος πραγματικής υπηρεσίας για τον υπολογισμό της άδειας, της προϋπηρεσίας, τον καθορισμό της αμοιβής και της αποζημίωσης σε περίπτωση απόλυσης αλλά και κάθε δικαιώματος που απορρέει από τις διατάξεις της εργατικής νομοθεσίας κλπ.
Είναι ο χρόνος αυτός συντάξιμος για το ΙΚΑ-ΕΤΑΜ;
Ναι, ο ΟΑΕΔ υποχρεούται να αποδίδει στο ΙΚΑ-ΕΤΑΜ τις προβλεπόμενες εισφορές για τον κλάδο σύνταξης και ασθένειας, καθώς επίσης και στον φορέα επικουρικής της ασφάλισης. Αναλυτικότερα, από το μηνιαίο ποσό που καταβάλλει στην δικαιούχο παρακρατεί την προβλεπόμενη εργατική εισφορά την οποία αποδίδει στο ΙΚΑ – ΕΤΑΜ, μαζί με την προβλεπόμενη εργοδοτική εισφορά που βαρύνει τον Οργανισμό.
Πότε διακόπτεται η ειδική αυτή άδεια;
Αν η δικαιούχος παραιτηθεί, προσληφθεί και απασχοληθεί από νέο εργοδότη, αν με αίτησή της ζητήσει τη διακοπή της, καθώς και σε κάθε περίπτωση λύσης της εργασιακής σχέσης, εντός του εξαμήνου.
Επίσης, πρέπει να τονίζεται ότι ισχύει απαγόρευση απόλυσης έως και δέκα οχτώ μήνες από τον τοκετό, εκτός εάν ισχύει σπουδαίος λόγος ο οποίος δεν σχετίζεται με μειωμένη απόδοση της γυναίκας λόγω της βιολογικής της κατάστασης.
Μπορεί να είναι δικαιούχος και ο πατέρας σε περίπτωση που δεν κάνει χρήση η μητέρα;
Όχι, αφορά μόνο τις εργαζόμενες γυναίκες – μητέρες, σύμφωνα με τη σαφή διατύπωση της διάταξης.
Πως υπολογίζεται το Δ/Χ, Δ/Π και το επίδομα άδειας:
Το Δ/Χ είναι από 1/5 – 31/12 και για κάθε 19 ημερολογιακές ημέρες αντιστοιχούν 2 ημερομίσθια.
Το Δ/Π είναι από 1/1 – 30/4 και για κάθε 8 ημερολογιακές ημέρες αντιστοιχεί ένα (1) ημερομίσθιο.
Το επίδομα άδειας για κάθε μήνα αντιστοιχούν 2 ημερομίσθια με ανώτερο τα 13 ημερομίσθια.
ΠΕΡΙΓΡΑΦΗ Παροχής Προστασίας της Μητρότητας
Με το άρθρο 142 του ν. 3655/08 (ΦΕΚ 58 Α/3-4-2008) εγκρίθηκε η χορήγηση ειδικής άδειας προστασίας της μητρότητας, διάρκειας έως έξι (6) μηνών.
Την ειδική αυτή άδεια δικαιούνται οι μητέρες οι οποίες είναι ασφαλισμένες στο ΙΚΑ–ΕΤΑΜ και απασχολούνται σε επιχειρήσεις ή εκμεταλλεύσεις του ιδιωτικού τομέα, όπως αυτό διευκρινίστηκε με το άρθρο 36 του ν. 3996/2011, με σχέση εξαρτημένης εργασίας, ορισμένου ή αορίστου χρόνου, με πλήρη ή μερική απασχόληση.
ΦΟΡΕΑΣ ΚΑΤΑΒΟΛΗΣ Επιδόματος Παροχής Προστασίας της Μητρότητας
Αρμόδια Υπηρεσία για την καταβολή της ειδικής παροχής είναι η Τοπική Υπηρεσία παροχών ή το ΚΠΑ 2 του τόπου κατοικίας της.
Αρμόδιο όργανο για την αναγνώριση του σχετικού δικαιώματος είναι ο προϊστάμενος της ανωτέρω αναφερόμενης αρμόδιας Υπηρεσίας του ΟΑΕΔ.
ΠΡΟΫΠΟΘΕΣΕΙΣ Επιδόματος Παροχής Προστασίας της Μητρότητας
Α) Η ασφαλισμένη πρέπει να βρίσκεται σε ενεργό εργασιακή σχέση εξηρτημένης εργασίας κατά την έναρξη της άδειας μητρότητας.
Β) Να έχει λάβει παροχές μητρότητας από το ΙΚΑ – ΕΤΑΜ ή τον Ειδικό Λογαριασμό Ξενοδοχοϋπαλλήλων.
ΑΣΚΗΣΗ ΔΙΚΑΙΩΜΑΤΟΣ Επιδόματος Παροχής Προστασίας της Μητρότητας
ΔΙΚΑΙΟΛΟΓΗΤΙΚΑ Επιδόματος Παροχής Προστασίας της Μητρότητας
ΠΟΣΟ Επιδόματος Παροχής Προστασίας της Μητρότητας
ΔΙΑΚΟΠΗ Επιδόματος Παροχής Προστασίας της Μητρότητας
Άρθρο 142 ν. 3655/2008
Υ.Α. 33891/606/2008
Άρθρο 36 ν. 3996/2011
Διαδικασία, Δικαιολογητικά, επίδομα, επίδομα μητρότητας, ΟΑΕΔ, Προστασίας της Μητρότητας
Δήλωση Γέννησης – Ληξιαρχική Πράξη Γέννησης. Διαδικασία και Δικαιολογητικά
Δικαιολογητικά για την έκδοση ΑΜΚΑ νεογέννητου – Διαδικασία
Οικογενειακό Επίδομα Τέκνων ΟΓΑ 2015. Προϋποθέσεις, Αιτήσεις και Δικαιολογητικά.
Οικογενειακό επίδομα ΟΑΕΔ 2014. Προϋποθέσεις, Αιτήσεις και δικαιολογητικά.
Συμπληρωματικές Παροχές Μητρότητας ΟΑΕΔ 2014
« Οικογενειακό επίδομα ΟΑΕΔ 2014. Προϋποθέσεις, Αιτήσεις και δικαιολογητικά.
Οικογενειακό Επίδομα Τέκνων ΟΓΑ 2015. Προϋποθέσεις, Αιτήσεις και Δικαιολογητικά. »